
ANUNȚ 
Consiliul de Administrație al societății AQUABIS S.A., societate aflată sub autoritatea tutelară a Asociației de Dezvoltare Intercomunitară pentru Servicii de Alimentare cu Apă și Canalizare în județul Bistrița-Năsăud, prin consultant independent Pașca Ramona Claudia Cabinet Individual de Psihologie, anunță selecția pentru poziția de:
DIRECTOR ECONOMIC
în conformitate cu dispozițiile OUG 109/2011 privind guvernanța corporativă a întreprinderilor publice, aprobată de legea 187/2023 pentru modificarea și completarea OUG și HG nr. 639/ 2023 pentru aprobarea Normelor metodologice de aplicare a OUG.

Procedura se va desfășura cu respectarea principiilor transparenței, liberului acces, obiectivității, egalității de șanse, nediscriminării și profesionalismului.

Obiectivele urmărite în cadrul procedurii de evaluare și selecție a candidaților sunt: îmbunătățirea performanțelor întreprinderii prin angajarea celor mai competente persoane capabile să îndeplinească atribuțiile funcției în condiții de eficiență, eficacitate și economicitate.
I. CONDIȚII GENERALE ȘI SPECIFICE PENTRU CANDIDAȚI

1.1. Condiții generale:
1. Să aibă cetățenie română, cetățenie a altor state membre ale Uniunii Europene sau a statelor aparținând Spațiului Economic European, vârsta minima reglementată de lege și domiciliul în România;

2. Experiență relevantă în consultanţă, în management sau în funcţii de conducere exercitate la nivelul autorităţilor publice ori în funcţii de administrator, respectiv de director, precum şi orice alte funcţii de conducere în cadrul întreprinderilor publice ori societăţilor din sectorul privat;
3. Să cunoască limba română (scris/citit/vorbit);

4. Să nu aibă antecedente penale;

5. Să aibă capacitate deplină de exercițiu;

6. Să nu aibă înscrieri în cazierul judiciar;

7. Să nu aibă înscrieri in cazierul fiscal;

8. Să fie apt de muncă;

9. Să nu fi fost destituit dintr-o funcție publică și să i se fi încetat contractul de mandat din motive disciplinare în ultimii 5 ani;
10. Să nu fi fost revocat din funcția de director/administrator din motive imputabile în ultimii 5 ani;
11. Să nu fi fost condamnat pentru infracțiuni contra patrimoniului prin nesocotirea încrederii, infracțiuni de corupție, delapidare, infracțiuni de fals în înscrisuri, evaziune fiscală;

12. Să nu existe incompatibilități între funcția evaluată și situațiile descrise in art. 4 din OUG nr. 109/2011;
 13.  Să nu existe un conflict de interese sau indicii rezonabile privind afilierea la un anumit grup de interese sau riscul de a fi supusa unor influente nejustificate din exteriorul entității, situații care ar putea sa îi afecteze corectitudinea, independența sau imparțialitatea deciziilor; 

14. Să nu existe indicii rezonabile care să determine rezerve privind integritatea, buna reputație sau comportamentul profesional;
15. Să nu fie în procedură de insolvență sau faliment întreprinderea în care și-a exercitat mandatul de administrator sau director;
16. Să îndeplinească condițiile specifice pentru ocuparea poziției;
1.2. Condiții specifice:

1. Absolvent(ă) de studii universitare de licență (așa cum sunt definite prin Legea 288 din 24 iunie 2004, cu completările ulterioare) în domeniul științelor economice;
2. Vechime în domeniul studiilor superioare absolvite (științe economice) de minim 10 ani; 

3. Experiență într-un post de conducere de minim 2 ani;

4. Experiență în societăți cu specific similar domeniului de activitate al societății, reprezintă un avantaj;
5. Experiență în atragerea, gestionarea și implementarea proiectelor cu fonduri europene, reprezintă un avantaj;

6. Candidatul nu este înscris în cazierul judiciar;
7. Candidatul nu este înscris în cazierul fiscal;
8. Candidatul este apt pentru prestarea muncii;
II. DOSARUL DE CANDIDATURĂ – CONȚINUT

1. Opisul documentelor

2. Scrisoarea de interes (intenție)

3. CV model European

4. Certificat de cazier judiciar în original– solicitantul nu este înscris în cazierul judiciar

5. Certificat de cazier fiscal în original – solicitantul nu are fapte înscrise în cazierul fiscal

6. Adeverința medicală – apt pentru prestarea muncii

7. Copie act identitate

8. Copie acte studii

9. Dovada experienței manageriale și a vechimii (adeverința eliberată din partea angajatorului – în original sau carnet de muncă în copie, fișa post)

10. Dovada experienței în gestionarea și implementarea proiectelor cu fonduri europene (adeverință eliberată din partea angajatorului)
11. Declarație pe propria răspundere că nu a fost destituit dintr-o funcție publică și nu i s-a încetat contractul de mandat din motive disciplinare în ultimii 5 ani

12. Declarație pe propria răspundere ca nu a fost revocat din funcția de director/administrator din motive imputabile în ultimii 5 ani

13. Declarație pe propria răspundere că nu a fost condamnat pentru infracțiuni contra patrimoniului prin nesocotirea încrederii, infracțiuni de corupție, delapidare, infracțiuni de fals în înscrisuri, evaziune fiscală

14. Declarație pe propria răspundere că nu există incompatibilități între funcția evaluată și situațiile descrise in art. 4 din OUG nr. 109/2011;

15. Declarație pe propria răspundere că nu există un conflict de interese sau indicii rezonabile privind afilierea la un anumit grup de interese sau riscul de a fi supusa unor influențe nejustificate din exteriorul entității, situații care ar putea sa îi afecteze corectitudinea, independenta sau imparțialitatea deciziilor
16. Declarație pe propria răspundere că nu există indicii rezonabile care să determine rezerve privind integritatea, buna reputație sau comportamentul profesional

17. Declarație pe propria răspundere că întreprinderea/întreprinderile în care și-a exercitat mandatul de administrator sau director nu este/nu sunt în procedură de insolvență sau faliment

18. Declarație de consimțământ privind prelucrarea datelor cu caracter personal

Declarația de intenție – se întocmește pe perioada mandatului, respectiv 2025-2029, pe 4 ani, conform profilului funcției. Declarația de Intenție va fi depusă de candidații din lista scurtă în termen de 10 zile de la data emiterii sau stabilirii listei scurte. 

Notă: 

! Documentele vor fi prezentate îndosariate într-un dosar cu șină, predate într-un plic, și se vor depune personal la sediul la sediul companiei Aquabis, strada Parcului, nr. 1, birou 11, parter, în termen de 30 (treizeci) de zile calendaristice de la data apariției anunțului de selecție, respectiv până în data de 26.07.2025.
! Actele în copie vor fi certificate “conform cu originalul” și semnate de candidat.

! Fiecare filă din dosar va fi numerotată și semnată de candidat.

! Ultima filă a dosarului va fi o filă albă care va conține următoarele informații: numărul de pagini din dosarul de candidatură/ semnătura candidatului.

! Declarațiile care fac parte din dosarul de candidatură vor fi publicate pe site-ul companiei Aquabis SA, www.aquabis.ro la rubrica  „Comunicare – Cariere” și site-ul Asociaţiei de Dezvoltare Intercomunitară pentru Servicii de Alimentare cu Apă şi de Canalizare în judeţul Bistriţa-Năsăud, https://adiac-bn.ro rubrica „Anunțuri”.

III. PROCEDURA DE SELECȚIE:

Selecția de personal va parcurge următoarele etape succesive:

1. Evaluarea conformității administrative a dosarelor și eligibilității candidaților

Dosarele de candidatură se vor depune atât în format fizic într-un dosar cu șină, care va fi pus într-un plic format A4, cât și on-line, pe adresa de e-mail recrutareaquabis2025@gmail.com 

Plicurile care conțin dosarele de candidatură se vor depune personal sau prin intermediul serviciilor de curierat la sediul companiei AQUABIS SA, strada Parcului nr. 1, birou 11 (parter) în termen de 30 (treizeci) de zile calendaristice de la data publicării anunțului de selecție (respectiv până în data de 26.07.2025). Depunerile se fac de luni până joi, în intervalul 08.00 – 16.00, vinerea în intervalul 08.00-14.00. Fiecare dosar depus va primi un număr de înregistrare cu data și ora depunerii. Pe fiecare dosar de candidatură se va menționa textul scris “Candidatura pentru poziția de Director Economic al societății AQUABIS S.A.”. A se menționa pe plic A NU SE DESCHIDE până la începerea evaluării administrative.

Dosarele de candidatură se vor depune în format electronic pe adresa de email recrutareaquabis2025@gmail.com

Se va trimite electronic un singur document care conține toate paginile dosarului. Vă recomandăm să scanați toate paginile dosarului de candidatură și să utilizați serviciul online iLovePDF, www.ilovepdf.com pentru a organiza paginile dosarului. 

Pentru a ușura procesul de depunere electronică vă recomandăm să încărcați documentul obținut prin intermediul serviciului online iLovePDF, în Google Drive și să creați un link pe care să îl partajați cu alte persoane. Acest link se va trimite pe adresa recrutareaquabis2025@gmail.com

La depunerea dosarelor de candidatură, candidatul trebuie să demonstreze faptul că a depus dosarul electronic (Printscreen  tipărit cu e-mail-ul depus).

Dosarele care nu sunt depuse atât în format electronic cât și în format fizic, nu vor fi luate în considerare.

Verificarea, evaluarea și selecția dosarelor se va realiza în termen de maxim 3 zile lucrătoare de la data expirării termenului de depunere a acestora. Rezultatul evaluării va fi “Admis” sau “Respins”. Rezultatele evaluării dosarelor se vor publica / comunica în termen de maxim 24 de ore de la încheierea acestei etape.

Toate dosarele depuse în termen constituie lista lungă a candidaților. 

Dosarele declarate admise vor constitui lista scurtă.

2. Evaluarea aptitudinală. 

Evaluarea aptitudinală se va realiza în perioada 29.07.2025-30.07.2025. Rezultatele evaluării aptitudinale se vor publica / comunica în termen de maxim 24 de ore de la încheierea acestei etape prin intermediul mijloacelor de comunicare electronice. Rezultatul evaluării va fi “Admis” sau “Respins”. Neparticiparea la evaluarea aptitudinală conduce la eliminarea din concurs a candidatului.
Evaluarea aptitudinală se va realiza on-line de către consultantul independent Pașca Ramona Claudia.

3. Susținerea Declarației de Intenție în cadrul unui interviu
Candidații din lista scurtă vor fi invitați să depună Declarația de intenție în termen de 10 zile de la publicarea listei scurte. 

Declarația de Intenție se va depune atât în format fizic într-un dosar cu șină, care va fi pus într-un plic format A4, cât și on-line, pe adresa de e-mail recrutareaquabis2025@gmail.com 

Plicurile care conțin Declarația de Intenție se vor depune personal sau prin intermediul serviciilor de curierat la sediul societății AQUABIS SA, strada Parcului nr. 1, birou 11 (parter) în termen de 10 (zece) de zile calendaristice de la data publicării listei scurte. Fiecare dosar depus va primi un număr de înregistrare cu data și ora depunerii. Depunerile se fac de luni până joi, în intervalul 08.00 – 16.00, vinerea în intervalul 08.00 - 14.00. Pe fiecare dosar de candidatură se va menționa textul scris „A NU SE DESCHIDE”, „DECLARAȚIE DE INTENȚIE PENTRU POZIȚIA DE DIRECTOR ECONOMIC”.

Se va trimite electronic un singur document care conține toate paginile dosarului. Vă recomandăm să scanați toate paginile dosarului de candidatură și să utilizați serviciul online iLovePDF, www.ilovepdf.com pentru a organiza paginile dosarului. 

Pentru a ușura procesul de depunere electronică vă recomandăm să încărcați documentul obținut prin intermediul serviciului online iLovePDF, în Google Drive și să creați un link pe care să îl partajați cu alte persoane. Acest link se va trimite pe adresa recrutareaquabis2025@gmail.com

La depunerea dosarelor de candidatură, candidatul trebuie să demonstreze faptul că a depus dosarul electronic (Printscreen cu e-mail-ul depus).

Dosarele care nu sunt depuse atât în format electronic cât și în format fizic, nu vor fi luate în considerare.

După finalizarea perioadei de depunere a Declarației de Intenție, candidații vor fi programați la interviu în ordine alfabetică, fiecare urmând să aibă la dispoziție 30 de minute pentru a susține Declarația de Intenție. Susținerea Declarației de Intenție se va realiza la sediul societății Aquabis S.A., strada Parcului nr. 1.

Programarea candidaților se va comunica cu minim 24 de ore înainte de interviu pe site-ul companiei la adresa www.aquabis.ro la rubrica  „Comunicare – Cariere” 

Pentru evaluarea Declarației de Intenție (Plan de management) se acordă un punctaj maxim de 100 puncte de către fiecare membru al Comitetului de Nominalizare și Remunerare. Rezultatul evaluării Declarației de Intenție va fi publicat pe site-ul companiei Aquabis S.A., www.aquabis.ro la rubrica  „Comunicare – Cariere” și pe site-ul Asociaţiei de Dezvoltare Intercomunitară pentru Servicii de Alimentare cu Apă şi de Canalizare în judeţul Bistriţa-Năsăud, https://adiac-bn.ro rubrica „Anunțuri”, în termen de 24 de ore de la încheierea acestei etape. 

Directorul ECONOMIC va fi numit de Consiliul de Administrație, la recomandarea Comitetului de Nominalizare și Remunerare în urma procedurii de selecție (conform art. 35, alin. 4 din Legea 111/2016 pentru aprobarea OUG nr. 109/2011 privind guvernanța corporativă a întreprinderilor publice, aprobată de legea 187/2023 pentru modificarea și completarea OUG și HG nr. 639/ 2023 pentru aprobarea Normelor metodologice de aplicare a OUG).

Notă:

Declaraţia de Intenție face parte din setul de documente obligatorii pe care le pregătesc şi le înaintează candidaţii pentru postul de Director Economic înscrişi în lista scurtă. 

Declaraţiile de Intenţie ale candidaţilor pentru posturile de director se întocmesc în funcție de rolul pe care il vor îndeplini, directorii fiind preocupaţi de aspectele operaţionale.

Declaraţia de Intenţie a candidatului pentru postul de Director Economic trebuie să conţină în mod obligatoriu următoarele elemente de structură:

a) legătura dintre profilul candidatului şi obiectivele pe care trebuie să le realizeze, conform scrisorii de aşteptări;

b) aprecieri cu privire la provocările specifice cu care se confruntă întreprinderea publică, raportate la situaţia contextuală a acesteia;

c) exemple de indicatori pe care candidatul îi consideră oportuni pentru monitorizarea şi remunerarea performanţei;

d) constrângeri, riscuri şi limitări pe care candidatul consideră că le-ar putea întâmpina în implementarea măsurilor propuse.

Declarația de Intenție va avea maxim 20 pagini, A4, la un rând distanță, în Times New Roman, mărimea literelor fiind de 12 puncte, margini stânga-dreapta 2 cm, sus-jos 1.5 cm.

Bibliografie:

Rapoartele de activitate ale companiei AQUABIS S.A. pot fi consultate pe site-ul www.aquabis.ro/compania

Organigrama companiei AQUABIS S.A. poate fi consultată pe site-ul www.aquabis.ro

Scrisoarea de așteptări a Autorității Tutelare poate fi consultată pe site-ul Asociaţiei de Dezvoltare Intercomunitară pentru Servicii de Alimentare cu Apă şi de Canalizare în judeţul Bistriţa-Năsăud, https://adiac-bn.ro

Legea nr. 241/2006 - Legea serviciului de alimentare cu apă și de canalizare 

Legea nr. 51/2006 -  Legea serviciilor comunitare de utilități publice 

Legea nr. 31/1990 - Legea societăților comerciale

Ordonanța de urgență nr. 109/2011 privind guvernanța corporativă a întreprinderilor publice, aprobată de legea 187/2023 pentru modificarea și completarea OUG și HG nr. 639/ 2023 pentru aprobarea Normelor metodologice de aplicare a OUG
Contractul de delegare a gestiunii serviciului de alimentare cu apă și de canalizare din județul Bistrița-Năsăud nr. 3/17.09.2008

 4. Criterii de evaluare:

1. Competențe specifice sectorului

1.1 Cunoștințe despre domeniul de activitate al companiei

1.2. Cunoștințe despre domeniul utilităților publice

1.3. Capacitatea de a depăși constrângerile furnizării de apă potabilă și uzată

2. Competențe profesionale de importanță strategică
2.1 Planificare strategică
2.2. Orientare către rezultate

2.3 Managementul investițiilor

2.4. Competența financiară şi de contabilitate

3. Competențe de guvernanță corporativă

3.1 Cunoașterea bunelor practici și principii de guvernanță corporativă, este familiarizat/a cu legislația și politicile guvernamentale referitoare la guvernanța întreprinderilor deținute de stat

3.2 Înțelegerea rolului și funcțiilor de conducere și îndatoririle conducătorilor și cunoașterea procesului de luare a deciziilor

3.3 Management prin obiective

3.4 Organizare si optimizarea proceselor 

3.5 Monitorizarea activă a rezultatelor

3.6 Managementul resurselor

3.7 Managementul performanței

4. Social și personal – educație, formare, experiență
1. Absolvent(ă) de studii universitare de licență (așa cum sunt definite prin Legea 288 din 24 iunie 2004, cu completările ulterioare) în domeniul științelor economice
2. Vechime în domeniul studiilor superioare absolvite (domeniul științelor economice) de minim 10 ani

3. Experiență într-un post de conducere de minim 2 ani
4. Experiență în atragerea, gestionarea și implementarea proiectelor cu fonduri europene (avantaj)
6. Experiență în societăți cu specific similar domeniului de activitate al societății (avantaj)
5. Reputația personală și profesională
5.1 Credibilitate

5.2 Capacitate de relaționare

5.3 Capacitatea de a influența, convinge și motiva

5.4 Capacitatea de asumare a responsabilităților

5.5. Competențe generale:

- Abilitatea generală de învățare

- Aptitudinea verbală
- Aptitudine numerică
- Abilitați funcționărești

- Rapiditate în reacții

- Capacitate decizională
5.6. Competențe manageriale specifice

- Managementul de sine

- Abilitați organizatorice

- Munca în echipă

- Rezolvarea de probleme

- Viziune managerială

5.7. Profil personalitate

- Extraversiune

- Amabilitate

- Conștiinciozitate
- Stabilitate emoțională
- Autonomie

6. Aliniere cu scrisoarea de așteptări a acționarilor
IV. CONTESTAȚII

Comitetul de Nominalizare și Remunerare va răspunde prompt cererilor de clarificări formulate de către candidaţi, cu condiţia ca aceştia să solicite numai informaţii care se referă la candidatura lor şi care nu implică rezultatele obţinute de către ceilalţi candidaţi. Eventualele contestații se vor depune în scris la sediul societății în termen de 24 de ore de la publicarea rezultatelor fiecărei etape a selecției de personal. Contestațiile se vor depune la sediul societății AQUABIS SA, strada Parcului nr. 1, birou 11, parter, sau pe adresa de e-mail a Comitetului de Nominalizare și Remunerare, recrutareaquabis2025@gmail.com
Răspunsul Comitetului de Nominalizare și Remunerare se va publica pe site-ul companiei Aquabis S.A., http://aquabis.ro la rubrica ’’Comunicare -Cariere” în maxim 24 de ore de la depunerea contestațiilor.

În cazul în care candidatul este nemulțumit de hotărârea Comitetului de Nominalizare și Remunerare se poate adresa Consiliului de Administrație, care va analiza solicitarea și va emite o hotărâre. 

Hotărârea Comitetului de Nominalizare și Remunerare sau hotărârea Consiliului de Administrație  se poate contesta în termen de 15 zile de la comunicare la instanța de contencios administrativ competentă.
V. PROTECȚIA DATELOR PERSONALE

Procesul de recrutare și selecție se va desfășura conform Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal. În acest sens, se vor respecta următoarele:

a. Toți candidații își vor da acordul cu privire la prelucrarea datelor cu caracter personal.

b. Toate datele personale pe care candidații le vor furniza vor fi utilizate doar de către consultant sau de către membrii Comitetului de Nominalizare și Remunerare în scopul selectării candidaților în vederea ocupării poziției de Director Economic.

c. Datele personale ale candidaților nu vor fi puse la dispoziția nici unei alte părți.

d. Candidații pot solicita în orice moment informații despre modul în care sunt păstrate și utilizate datele lor personale.

e. Pe parcursul procesului de selecție organizat de Comitetul de nominalizare și remunerare al societății Aquabis, prin consultant independent Pașca Ramona Claudia Cabinet Individual de Psihologie, pentru poziția de Director Economic al Societății AQUABIS S.A, nu vor fi făcute publice numele candidaților. Candidații vor primi un număr de înregistrare al dosarului depus, toată comunicarea pe site-ul Asociației de Dezvoltare Intercomunitară pentru Servicii de Alimentare cu Apă şi de Canalizare în judeţul Bistriţa-Năsăud sau companiei Aquabis va fi realizată făcându-se referire la numărul de înregistrare. Toate celelalte elemente – spre exemplu punctaje obținute, status dosar -admis/respins, vor fi făcute publice pe parcursul procesului de selecție făcându-se referire la numărul de înregistrare primit de fiecare candidat.

VI. LISTA PERSOANELOR DE CONTACT

Timiș Marius Constantin

Președinte al Comitetului de Nominalizare și Remunerare al  societății Aquabis S.A.
recrutareaquabis2025@gmail.com

Tătar Dana

Membru al Comitetului de Nominalizare și Remunerare al societății Aquabis S.A.
recrutareaquabis2025@gmail.com

Chitu Oltean

Membru al Comitetului de Nominalizare și Remunerare al societății Aquabis S.A.
recrutareaquabis2025@gmail.com

Pașca Ramona Claudia

Expert Independent

0740248378

resureumane@psiholog-bistrita.ro

recrutareaquabis2025@gmail.com
Marinescu Corina Elena

Secretar

Comitetul de Nominalizare și Remunerare al societății Aquabis S.A.
Notă:

Orice eventuală decalare a termenelor va fi afișată pe site-ul companiei Aquabis S.A. www.aquabis.ro la rubrica ’’Comunicare-Cariere” în timp util. Se recomandă potențialilor candidați să urmărească zilnic site-ul http://www.aquabis.ro

